Kerala

miniatura|Botes en Puvar, Kerala.
**Kerala** (en malabar ou malaiala: കേരളം) é un Estado da República da India situado no suroeste do país. A costa oeste dá ao mar de Arabia. Limita ao leste con Tamil Nadu e con Karnataka ao norte.

## Xeografía 
A capital estatal é Thiruvananthapuram തിരുവനന്തപുരം *Tiruvanantapuraṁ*, tamén coñecida como Trivandrum), aínda que a cidade de Kochin é máis densamente poboada. A área de Kerala é de 15.005 mi2 (38.863 km2), que é máis extenso que Bután pero menor que Suíza. Na xeografía tradicional india, forma parte do sur da India.

### Distritos 
Hai 14 distritos en Kerala: Alappuzha, Ernakulam, Idukki, Kannur, Kasaragod, Kollam, Kottayam, Kozhikode, Malappuram, Palakkad, Pathanamthitta, Thiruvananthapuram, Thrissur e Wayanad.

## Lingua 
A lingua oficial do Estado é malaiala, que é falada ou lida por máis do 90% da poboación.

Unha mestura de inglés e malaiala chámase "manglish", e é usado con moita facilidade e fluidez por algunha xente de Kerala.

## Cultura 
Kerala é coñecida polas artes tradicionais e a xente goza da música chea de percusión tradicional. Tamén están moi presentes na cultura de Kerala as cerimonias tribais, as artes marciais e deportes como fútbol, cricket e bádminton. Kerala é popular por Kalaripayattu, unha forma de artes marciais e Kathakali, unha arte escénica hindú. 

A maioría da poboación ten acceso a internet, televisións, xornais e libros. A cantidade media de lecturas semanais é dunhas sete horas. A taxa de alfabetización é de aproximadamente o 96,2%, polo que é a rexión máis alfabetizada da India.

### Símbolos provinciais de Kerala 

Ficheiro:Great-Hornbill.jpg|alt=Provincial bird of Kerala|O tucano é a ave símbolo de Kerala
Ficheiro:IndianElephant.jpg|alt=Provincial animal of Kerala|O elefante indio é o animal terrestre símbolo de Kerala
Ficheiro:Starr 031209-0059 Cocos nucifera.jpg|alt=Provincial tree of Kerala|O cocoteiro (*cocos nucifera*) é a árbore símpolo de Kerala.
Ficheiro:Cassia-fistula.jpg|alt=Provincial flower of Kerala|A canafístula, chuvia imperial ou casia imperial (*Cassia fistula*), é a flor símbolo de Kerala.

### Festivais  

Ficheiro:Theyyam_of_Kerala_3.jpg|alt=Theyyam of Kerala.| Theyyam de Kerala.
As festas máis famosas realizadas pola xente de Kerala son Onam, o festival da colleita e Vishu, o calendario malaiala do ano novo. Ademais destes, diversos templos e igrexas celebran festivais en varios días do ano. Unha tradición común en todas estas festas é a "celebración da bandeira sagrada", que se baixa o último día da festa. Algúns festivais do templo chámanse *poorams*, e o máis famoso entre estes é "Thrissur Pooram". Os principais atractivos dos poorams son os fogos artificiais, formas de baile tradicionais como "Theyyam, Kathakali, Chakyar Koothu etc. Os festivais son coñecidos localmente como *utsavams*.

### Turismo 
Kerala é unha das maiores atraccións turísticas da India, tanto para os indios como para os estranxeiros.

A rexión é coñecida pola súa natureza diversa, e ten numerosas praias na costa de Malabar, estacións de montaña e amplos remansos. 

### Agricultura 

Ficheiro:Pepper091.jpg|alt=Black pepper| Pementeira negra
Ficheiro:Rubber_trees_in_Kerala,_India.jpg|alt=Natural rubber| Caucho natural
Ficheiro:Coconut_face.jpg|alt=Coconut| Coco
Ficheiro:Blue_Hills_and_Tea_Garden_at_Munnar_Kerala.jpg|alt=Tea| Té
Ficheiro:Coffee_beans2.jpg|alt=Coffee| Café
Ficheiro:Cashew_apples.jpg|alt=Cashew| Anacardio
Ficheiro:Banana_three_in_Réunion.jpg| Banana

## Notas 
## Véxase tamén 
### Outros artigos 
* Costa de Malabar
* Lingua malaiala
* Subdivisións da India